
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 66 


6 Απριλίου 2001 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

75. Ίδρυση εργαστηρίων στο Τμήμα Λογιστικής και 
Χρηματοοικονομικής του Οικονομικού Πανεπι¬ 


στημίου Αθηνών και καθορισμός του εσωτερικού 

τους κανονισμού. 1 

76. Ίδρυση εργαστηρίων στα Τμήματα του Εθνικού 
Μετσόβιου Πολυτεχνείου και καθορισμός του 
εσωτερικού τους κανονισμού. 2 


77. Ίδρυση Παιδιατρικού Ερευνητικού Εργαστηρίου 
στο Τμήμα Νοσηλευτικής της Σχολής Επιστημών 
Υγείας του Εθνικού και Καποδιστριακού Πανεπι¬ 
στημίου Αθηνών και καθορισμός του εσωτερικού 


του κανονισμού. 3 

78. Ίδρυση εργαστηρίων σε Τμήματα του Εθνικού Με- 

τσοβίου Πολυτεχνείου και καθορισμός του εσω¬ 
τερικού τους κανονισμού. 4 

79. Ίδρυση εργαστηρίου Προστασίας Ζωικού Κεφα¬ 

λαίου στο Τμήμα Γεωπονίας Φυτικής και Ζωικής 
Παραγωγής της Σχολής Τεχνολογικών Επιστη¬ 
μών του Πανεπιστημίου Θεσσαλίας και καθορι¬ 
σμός του εσωτερικού τους κανονισμού. 5 


80. Ίδρυση εργαστηρίων στο Τμήμα Ηλεκτρολόγων 

Μηχανικών και Μηχανικών Υπολογιστών της Πο¬ 
λυτεχνικής Σχολής του Αριστοτελείου Πανεπι¬ 
στημίου Θεσσαλονίκης. 6 

81. Μεταφορά (303) κενών θέσεων του κλάδου ΔΕ 

Επιμελητών Εισπράξεων σε διάφορες κατηγο¬ 
ρίες και μετονομασία κλάδων στον ΟΑΕΕ (ΤΕΒΕ). 7 

82. Συγχώνευση του Κλάδου Επικουρικής Ασφάλισης 

του Ταμείου Επικουρικής Ασφάλισης Πρόνοιας 
και Ασθένειας Εργαζομένων στα Λιμάνια 
(Τ.Ε.Α.Π.Α.Ε.Λ.) στον Τομέα Επικουρικής Ασφά¬ 
λισης Μισθωτών που λειτουργεί στο Ι.Κ.Α. (Ι.Κ.Α.- 


Τ.Ε.Α.Μ.) και μετονομασία του Τ.Ε.Α.Π.Α.Ε.Λ. 8 

83. Κύρωση και θέση σε ισχύ του 1 ου Συμπληρώματος 
της Ελληνικής Φαρμακοποιίας έκδοση V. 9 

ΚΑΝΟΝΙΣΜΟΙ 

147. Περί Συστάσεως και Λειτουργίας Νομικής Υπηρε¬ 
σίας παρά τη Εκκλησία της Ελλάδος. 10 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 75 
Ίδρυση εργαστηρίων στο Τμήμα Λογιστικής και Χρηματο¬ 
οικονομικής του Οικονομικού Πανεπιστημίου Αθηνών 
και καθορισμός του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Των άρθρων 50 παρ. 1 και 7 παρ. 5 του Ν. 1268/82 «Δο¬ 
μή και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως η τελευταία αυτή διάταξη τροποποιήθηκε 
με το άρθρο 48 παρ. 2 του Ν. 1404/83 «Δομή και λειτουργία 
των Τεχνολογικών Εκπαιδευτικών Ιδρυμάτων» (Α' 173). 

2. Τις διατάξειςτου άρθρου 29Ατου Ν. 1558/85 (Α' 137) 
όπως αυτό προσετέθη με το άρθρο 27 του Ν. 2081/92 (Α' 
154) και τροποποιήθηκε με το άρθρο 1 παρ. 2α του Ν. 
2469/97 (Α'38). 

3. Τις διατάξεις του άρθρου 22 παρ. 3 του Ν. 2362/1995 
(Α' 247). 

4. Τις διατάξειςτου άρθρου 1 του Π.Δ. 55/1996 (Α'48). 

5. Τις διατάξεις της αρ. 1039386/441/Α0006/21.4.2000 
Απόφασης του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών» (Β' 571). 

6. Τη γνώμη της προσωρινής Γενικής Συνέλευσης του 
Τμήματος Λογιστικής και Χρηματοοικονομικής (Συνε¬ 
δρίαση 2/20.10.1999) και της Συγκλήτου του Οικονομικού 
Πανεπιστημίου Αθηνών (Συνεδρίαση 2/21.10.1999). 

7. Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη 
ύψους 2.800.000 δραχμών για τα λειτουργικά έξοδα των 
εργαστηρίων, η οποία θα βαρύνει τον προϋπολογισμό του 
Οικονομικού Πανεπιστημίου Αθηνών του οποίου οι εγγε¬ 
γραμμένες πιστώσεις επαρκούν (ΚΑΕ 4121). Γιατοτρέχον 
οικονομικό έτος, η ανωτέρω δαπάνη ανέρχεται στο ύψος 
των 3.400.000 δραχμών και θα αντιμετωπισθεί από τις πι¬ 
στώσεις που έχουν εγγράφει στον ανωτέρω προϋπολογι¬ 
σμό. Κατά την επόμενη πενταετία μέρος της ανωτέρω δα¬ 
πάνης αναμένεται να εξοικονομηθεί από ίδιους πόρους 
του εργαστηρίου κατάταπροβλεπόμενα στο άρθρο 6του 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


παρόντος διατάγματος χωρίς αύξηση της κρατικής επιχο¬ 
ρήγησης προς το ίδρυμα, κατά δετό υπόλοιπο μέρος της, 
η εν λόγω δαπάνη, θα καλύπτεται από τις πιστώσεις που 
θα εγγράφονται στον ανωτέρω προϋπολογισμό. 

8.Την αριθμ. 451/2000 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση 

Ιδρύονται στο Τμήμα Λογιστικής και Χρηματοοικονομι¬ 
κής του Οικονομικού Πανεπιστημίου Αθηνών τα εξής ερ¬ 
γαστήρια: 

1. Εργαστήριο Λογιστικών Εφαρμογών το οποίο βασι¬ 
ζόμενο στην Τεχνολογία των Ηλεκτρονικών Υπολογιστών 
εξυπηρετεί εκπαιδευτικές και ερευνητικές ανάγκες στα 
γνωστικά πεδία: 

α) της ανάλυσης λογιστικών πληροφοριακών συστημά¬ 
των, β) της προσομοίωσης της λειτουργίας του λογιστι¬ 
κού κυκλώματος Εμπορικών και Βιομηχανικών Επιχειρή¬ 
σεων καθώς και Παροχής Υπηρεσιών, γ) της διαχείρισης 
πληροφοριών στη διαδικασία λήψης αποφάσεων (αναφο¬ 
ρικά τόσο με το εσωτερικό όσο και με το εξωτερικό επι¬ 
χειρησιακό περιβάλλον) και δ) της προσομοίωσης των 
επιπτώσεων των λαμβανομένων αποφάσεων. 

2. Εργαστήριο Χρηματοοικονομικών Εφαρμογών, το 
οποίο βασιζόμενο επίσης στην τεχνολογία των Ηλεκτρο¬ 
νικών Υπολογιστών εξυπηρετεί εκπαιδευτικές και ερευ¬ 
νητικές ανάγκες στα γνωστικά πεδία: α) της ανάλυσης 
της λειτουργίας των αγορών χρήματος και κεφαλαίου, β) 
της ανάλυσης λογιστικών και χρηματοοικονομικών πλη¬ 
ροφοριών για τη λήψη επενδυτικών αποφάσεων, γ) της 
προσομοίωσης της επενδυτικής συμπεριφοράς των φο¬ 
ρέων που δρουν στα πλαίσια μιας χρηματιστηριακής αγο¬ 
ράς και δ) της προσομοίωσης των αποφάσεων αριστο¬ 
ποίησης ενός χαρτοφυλακίου πρωτογενών τίτλων ή πα- 
ραγώγωντους. 

Άρθρο 2 
Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Λογιστικής και Χρηματοοικονομικής, καθώς και άλ¬ 
λων τμημάτων του Οικονομικού Πανεπιστημίου Αθηνών 
σε θέματα που εμπίπτουν στα αντικείμενα δραστηριότη¬ 
τας των εργαστηρίων όπως αυτά προσδιορίζονται στο 
άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς κατά τα προβλεπόμενα στο 
Π.Δ. 139/1984 (Ά 53). 


Άρθρο 3 
Προσωπικό 

Το προσωπικό κάθε εργαστηρίου αποτελείται από μέλη 
του Διδακτικού Ερευνητικού προσωπικού (ΔΕΠ) του Τμή¬ 
ματος Λογιστικής και Χρηματοοικονομικής του Οικονομι¬ 
κού Πανεπιστημίου Αθηνών που το γνωστικό αντικείμενο 
της θέσης που κατέχουν εμπίπτει στα διδακτικά και ερευνη¬ 
τικά ενδιαφέροντα του εργαστηρίου, από μέλη του Ειδικού 
Τεχνικού Εργαστηριακού Προσωπικού (Ε.Τ.Ε.Π.) καθώς και 
από μέλη του λοιπού επιστημονικού προσωπικού και από δι¬ 
οικητικό προσωπικό που τοποθετούνται στο εργαστήριο με 
τη διαδικασία των άρθρων 4 παρ. 1 (δ) του Ν. 2083/92 (Ά 
159) και 13παρ. 3βτου Ν. 2817/2000 (Α'78) αντίστοιχα. 

Άρθρο 4 

Διοίκηση-Αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Λογιστικής και Χρηματοοικονομικής που ορίζεται με τη 
διαδικασία του άρθρου 28 παρ. 22του Ν. 2083/92 (ΑΊ59). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακού- 
μεταπτυχιακού) και ερευνητικού έργου του εργαστηρίου, 
η κατάρτιση και υποβολή στη Γενική Συνέλευση του Τμή¬ 
ματος του ετήσιου προγράμματος λειτουργίας του εργα¬ 
στηρίου και η μέριμνα για τηντήρησή του, η μέριμνα για τη 
στελέχωση, την οικονομική διαχείριση και την κατανομή 
των χώρων του εργαστηρίου, η εισήγηση στη Γενική Συ¬ 
νέλευση του Τμήματος για τον ορισμό των υπευθύνων για 
τα αναλώσιμα υλικά και τον κινητό εξοπλισμό και η υπο¬ 
γραφή κάθε εξερχομένου του εργαστηρίου εγγράφου. 

Άρθρο 5 

Εγκατάσταση-λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου και σε χώρους που παραχωρούνται σ’ αυτό για την 
εγκατάσταση των οργάνων και του λοιπού τεχνικού εξο¬ 
πλισμού που είναι αναγκαίος για τη διενέργεια των εργα¬ 
στηριακών ασκήσεων και των ερευνητικών προγραμμά¬ 
των. Στο χώρο εγκατάστασης τοποθετείται πινακίδα με 
τοντίτλοτου εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί από τη Γ ενική Συνέλευση του Τ μήματος και 
καθορίζει την προτεραιότητα στη χρησιμοποίηση οργά¬ 
νων και χώρων, σε περίπτωση που δεν υπάρχει σχετική 
απόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίη¬ 
ση οργάνων και υλικών που ανήκουν σ’ αυτό, την παρα¬ 
μονή των εργαζομένων (προσωπικού, φοιτητών, επισκε¬ 
πτών), στους χώρους, καθώς και στην προστασία των 
οργάνων και εγκαταστάσεώντου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδα¬ 
κτικών και ερευνητικών δραστηριοτήτων του εργαστηρί¬ 
ου, η πρόσληψη διενεργείται κατόπιν εισηγήσεως του δι¬ 
ευθυντή του αντίστοιχου εργαστηρίου στα αρμόδια όρ¬ 
γανα του Τμήματος (άρθρο 18του Ν. 1268/1982 (Α'87). 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του π.δ. 159/1984 (Ά 53). 

δ. Τις πιστώσεις που διατίθενται από το Τμήμα Λογιστι¬ 
κής και Χρηματοοικονομικής με τη διαδικασία του άρ¬ 
θρου 4παρ. Ιετου Ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Οικονομικό Πανεπιστήμιο Αθηνών 
για τους σκοπούς των εργαστηρίων. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία : Βαθμολόγιο φοιτητών, βιβλίο 
περιουσιακών στοιχείων, φάκελλος οικονομικών στοιχεί¬ 
ων κάθε έτους, κατάλογος επιστημονικών βιβλίων, περιο¬ 
δικών και οργάνων, αρχείο ερευνητικών προγραμμάτων, 
βιβλίο μεταβολών προσωπικού, πρωτόκολλο εισερχομέ- 
νης - εξερχομένης αλληλογραφίας και κάθε άλλο βιβλίο ή 
στοιχείο το οποίο κρίνεται απαραίτητο ή προβλέπεται 
από ειδικές διατάξεις. 

Με εισήγηση του διευθυντή μπορεί να τηρείται και κάθε άλ¬ 
λο βιβλίο ή στοιχείο που προλέπεται από ειδικές διατάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 76 
Ίδρυση εργαστηρίων στα Τμήματα του Εθνικού Μετσόβι- 
ου Πολυτεχνείου και καθορισμός του εσωτερικού 
τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 50 παρ. 1 και 7 παρ. 5 του Ν. 1268/82 (Α' 


87) όπως η τελευταία αυτή διάταξη τροποποιήθηκε με το 
άρθρο 48παρ. 2του Ν. 1404/83 (Α' 173), 
β) του άρθρου 22 παρ. 3 του Ν. 2362/1995 (Ά247), 
γ) του άρθρου 29Ατου Ν. 1558/85 (Α' 137) όπως αυτό 
προσετέθη με το άρθρο 27του Ν. 2081/92 (Ά 154) καιτρο- 
ποποιήθηκε με την παρ. 2α του άρθρου 1 του Ν. 
2469/1997 (Α' 38), 

δ) του άρθρου 1 περ. ιιτου π.δ. 55/1996 (Ά48), 
ε) Της αριθ. 1039386/441/Α0006/21.4.2000 απόφασης 
του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (Β' 571). 

2. Τις γνώμες των Τμημάτων Ηλεκτρολόγων Μηχανικών 
και Μηχανικών Υπολογιστών και Χημικών Μηχανικών του 
Εθνικού Μετσόβιου Πολυτεχνείου (συνεδριάσεις 
17.6.1998 και 29.9.1998 αντίστοιχα). 

3. Το γεγονός ότι από τις διατάξεις του παρόντος προ- 
καλείται ετησίως δαπάνη ύψους 5.200.000 δρχ. η οποία 
για το τρέχον έτος περιορίζεται στο ποσό των 2.600.000 
δρχ. και θα αντιμετωπισθεί από τις πιστώσεις που έχουν 
εγγράφει για το σκοπό αυτό στον προϋπολογισμό του 
Εθνικού Μετσόβιου Πολυτεχνείου (ΚΑΕ 4121) χωρίς αύ¬ 
ξηση της κρατικής επιχορήγησης. Κατά την προσεχή πε¬ 
νταετία, η ανωτέρω δαπάνη θα καλύπτεται κατά ένα μέ¬ 
ρος από τα έσοδα κάθε εργαστηρίου κατά τα οριζόμενα 
από το άρθρο 6 του παρόντος διατάγματος κατά δε το 
υπόλοιπο αυτής από πιστώσεις του ανωτέρω προϋπολο¬ 
γισμού (ΚΑΕ 4121) χωρίς αύξηση της κρατικής επιχορή- 
γησης. 

4. Την αριθμ. 517/2000 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση - αντικείμενο 

Ιδρύονται: α) στο Τμήμα Ηλεκτρολόγων Μηχανικών και 
Μηχανικών Υπολογιστών του Εθνικού Μετσόβιου Πολυτε¬ 
χνείου τα εργαστήρια : ί) Βιοϊατρικής Τεχνολογίας, το 
οποίο εξυπηρετεί εκπαιδευτικές και ερευνητικές ανάγκες 
στα γνωστικά αντικείμενα της Βιοϊατρικής Τεχνολογίας 
και των εφαρμογών της, ιδίως δε στους επιστημονικούς 
τομείς της εμβιομηχανικής, της βιορρεολογίας - κλινικής 
αιμορρεολογίας, της κλινικής μηχανικής, της ιατρικής 
πληροφορικής, της ιατρικής απεικόνησης - επεξεργασίας 
βιοσημάτων και εικόνας, των βιοαισθητήρων, της τηλεϊα¬ 
τρικής, των νευρωνικών δικτύων, των αλληλεπιδράσεων 
ακτινοβολιών με ιστούς, της τεχνολογίας υπερήχων και 
της εικονικής πραγματικότητας και τεχνολογίας αποκατά¬ 
στασης - ρομποτικής και αυτοματισμών και ϋ) Βιοϊατρικής 
Οπτικής και Εφαρμοσμένης Βιοφυσικής το οποίο εξυπη¬ 
ρετεί εκπαιδευτικές και ερευνητικές ανάγκες στα γνωστι¬ 
κά αντικείμενα της Βιοϊατρικής Οπτικής και Εφαρμοσμέ¬ 
νης Βιοφυσικής, ιδίως δε στους επιστημονικούς τομείς 
των επιδράσεων ακτινοβολίας Ι_35θγ με ιστούς, της ανά¬ 
πτυξης καινοτομικών διαγνωστικών μεθόδων με φθορι- 
σμό, φωτοφυσικώντεχνικών με εφαρμογή στη φωτοδυνα¬ 
μική θεραπεία καρκίνου και ανάπτυξης νέων φωτοευαί¬ 
σθητων ουσιών, της λειτουργικής απεικόνησης κυττάρων, 
της ψηφιακής οπτικής απεικόνησης και απεικόνησης φθο- 
ρισμού, των επιδράσεων υπερήχων με ιστούς και της ανά¬ 
πτυξης καινοτιμικών διαγνωστικών διατάξεων υπερήχων 
και β) στο Τμήμα Χημικών Μηχανικών εργαστήριο Βιοτε- 

χνολογίας το οποίο εξυπηρετεί εκπαιδευτικές και ερευνη¬ 
τικές ανάγκες στα γνωστικά αντικείμενα της κατανόησης 
και αξιοποίησης των μικροβιακών, ζωικών και φυτικών κυτ¬ 
τάρων, καθώς και ενζύμων, υποκυτταρικών συστημάτων 
και βιολογικών μορίων ί) στη σύνθεση ειδικών προϊόντων, 
ϋ) στην ανάπτυξη φιλικών στο περιβάλλον παραγωγικών 
διαδικασιών και ϋί) σε εφαρμογές προστασίας και καθαρι¬ 
σμού του περιβάλλοντος. 

Άρθρο 2 
Αποστολή 

Τα εργαστήρια έχουν ως αποστολή 

α) Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών των οικείων 
τμημάτων καθώς και άλλων τμημάτων του ιδρύματος στα 
αντικείμενα με τα οποία ασχολούνται όπως αυτά προσ¬ 
διορίζονται στο άρθρο 1 του παρόντος διατάγματος. 

β) Την ανάπτυξη προγραμμάτων διδασκαλίας και έρευ¬ 
νας για μεταπτυχιακούς φοιτητές στα πλαίσια των γνω¬ 
στικών αντικειμένων του εργαστηρίου. 

γ) Την κάθε μορφής συνεργασία με άλατα κέντρα ερευ¬ 
νών, ινστιτούτα και ακαδημαϊκά ιδρύματα της ημεδαπής ή 
της αλλοδαπής εφόσον οι επιστημονικοί στόχοι συμπί¬ 
πτουν, συμβαδίζουν και αλληλοσυμπληρώνονται με εκεί¬ 
νους του εργαστηρίου μέσα σε πνεύμα αμοιβαιότητας και 
συλλογικής εργασίας. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσε¬ 
ων και εκδόσεων. 

ε) Τη συνεργασία με σχετικές δημόσιες υπηρεσίες, δή¬ 
μους, κοινότητες και άλλους κοινωνικούς και επιστημονι¬ 
κούς φορείς και τη συμβολή του εργαστηρίου στη μελέτη 
προβλημάτων ανάπτυξης της χώρας. 

στ) Την παροχή υπηρεσιών κατά τα προβλεπόμενα στο 
π.δ. 159/1984 (Ά 53). 

Άρθρο 3 
Προσωπικό 

Κάθε εργαστήριο στελεχώνεται από μέλη του Διδακτι¬ 
κού Ερευνητικού Προσωπικού (Δ.Ε.Π.) του οικείουΤμή- 
ματος που η ειδικότητά τους έχει άμεση συνάφεια με τα 
αντικείμενα που καλύπτει κάθε εργαστήριο, από Επιμελη¬ 
τές, βοηθούς, Επιστημονικούς Συνεργάτες, καθώς και 
από μέλη του Ειδικού Τεχνικού Εργαστηριακού Προσω¬ 
πικού (Ε.Τ.Ε. Π.) που τοποθετούνται στο εργαστήριο με τη 
διαδικασία των άρθρων 4 παρ. 1 (δ) του Ν. 2083/92 (Ά 
159) και 13παρ. 3βτου Ν. 2817/2000 αντίστοιχα (Ά78). 

Άρθρο 4 

Διοίκηση-Αρμοδιότητες 

1. Κάθε εργαστήριο διευθύνεται από διευθυντή που εί¬ 
ναι μέλος του Διδακτικού Ερευνητικού Προσωπικού 
(Δ.Ε.Π.) και που ορίζεται με τη διαδικασία του άρθρου 28 
παρ. 22 του Ν. 2083/1992 (Ά 159). 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται και τα εξής: ο συντονισμός του διδακτικού (προ- 
πτυχιακού-μεταπτυχιακού) και ερευνητικού έργου του 
εργαστηρίου, η κατάρτιση και υποβολή αρμοδίως του 
ετήσιου προγράμματος λειτουργίας του εργαστηρίου και 
η μέριμνα για την εφαρμογή του, η μέριμνα για την κατα¬ 
νομή των χώρωντου εργαστηρίου, η στελέχωσήτου μετο 
αναγκαίο προσωπικό, η οικονομική διαχείριση των πόρων 


του, η υποβολή στη Γ ενική Συνέλευση του οικείου τομέα 
του ετήσιου απολογισμού των δραστηριοτήτων του, η ει¬ 
σήγηση στη Γενική Συνέλευση του οικείου Τομέα των 
υπευθύνων των αναλωσίμων υλικών και του κινητού εξο¬ 
πλισμού καθώς και η υπογραφή κάθε εγγράφου. Ο διευ¬ 
θυντής είναι γενικά υπεύθυνος για την ομαλή λειτουργία 
του εργαστηρίου. 

Άρθρο 5 
Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύ μφωνα με τον κανονισμό λειτου ργίας του 
Ιδρύματος. Το ωράριο εργασίας του προσωπικού είναι 
αυτό το οποίο προβλέπεται για κάθε κατηγορία, στον 
εσωτερικό κανονισμό λειτουργίας του Ε.Μ.Π., ο οποίος 
εκδίδεται με τη διαδικασία του άρθρου 5 παρ. 3δ του Ν. 
2083/1992 (Ά 159). 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί από το Τμήμα και καθορίζει μέσα στα πλαί¬ 
σια της αποστολής του εργαστηρίου την προτεραιότητα 
στη χρησιμοποίηση οργάνων και χώρων, σε περίπτωση 
που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους όπου τηρούνται ειδικοί κανόνες ασφαλείας που 
αποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές, που έχουν ειδική επίτων οργάνων αυτών 
εκπαίδευση και εξουσιοδότηση. Κινητά όργανα και 
σκεύη, τα οποία παραδίδονται για τη διεξαγωγή εργα¬ 
σιών, επιστρέφονται, μετά τη χρησιμοποίησή τους, στην 
κατάσταση που είχαν παραδοθεί. 

5. Με εισήγηση του διευθυντή είναι δυνατή η πρόσληψη 
επιστημόνων σε τομείς σχετικούς με τις διδακτικές και 
ερευνητικές δραστηριότητες του εργαστηρίου, σύμφω¬ 
να με το άρθρο ΙδτουΝ. 1268/1982 και του άρθρου 5 του 
π.δ. 407/1980 (Ά 112). 

6. Στο εργαστήριο έχουν δικαίωμα εκτέλεσης πειραμα¬ 
τικών εργασιών τα μέλη Δ.Ε.Π. του εργαστηρίου αποκλει¬ 
στικά ή σε συνεργασία με άλλα μέλη Δ.Ε.Π. του Τμήματος 
ή άλλους ερευνητές, εφόσον το αντικείμενο της έρευνας 
είναι σχετικό με τις δραστηριότητεςτου εργαστηρίου. Γ ια 
την εκτέλεση πειραματικής εργασίας, από ερευνητές, οι 
οποίοι δεν είναι μέλη του εργαστηρίου, χορηγείται άδεια 
ύστερα από σχετική αίτηση, στην οποία αναφέρονται: ο 
σκοπός της εργασίας, το χρονοδιάγραμμά της, η χρησι¬ 
μοποίηση ή μη οργάνωντα οποίαδιαθέτειτο εργαστήριο, 
οι διατάξεις οι οποίες διέπουντην εκτέλεση αυτήςτης πει¬ 
ραματικής εργασίας και ο προϋπολογισμός της δαπάνης 
που απαιτείται. 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ- 

ματοποιούνται για ίδιο λογαριασμό ή για λογαριασμό τρί¬ 
των. 

β. Την διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3του π.δ. 159/1984. 

δ. Τις πιστώσεις που διατίθενται από το οικείο τμήμα με 
τη διαδικασία του άρθρου 4 παρ. 1ε του Ν. 2083/1992. 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Εθνικό Μετσόβιο Πολυτεχνείο για 
τους σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

- Βιβλία περιουσιακών στοιχείων, 

- Βαθμολόγιο φοιτητών, 

- Φάκελος οικονομικών στοιχείων για κάθε έτος, 

- Κατάλογος επιστημονικών βιβλίων, περιοδικών και ορ¬ 
γάνων 

- Αρχείο ερευνητικών προγραμμάτων 

- Πρωτόκολλο εισερχόμενης - εξερχόμενης αλληλο¬ 
γραφίας και κάθε άλλο βιβλίο ή στοιχείο που κρίνεται απα¬ 
ραίτητο ή προβλέπεται από ειδικές διατάξεις. 

Άρθρο 8 

Εγκατάσταση και εξοπλισμός 

Κάθε εργαστήριο εγκαθίσταται σε χώρο που παραχω- 
ρείται από τη διοίκηση του Ε. Μ. Π. για τη ν τοποθέτη ση των 
οργάνων και του λοιπού τεχνικού εξοπλισμού για τη διε¬ 
νέργεια των ερευνητικών προγραμμάτων και των εργα¬ 
στηριακών ασκήσεων. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 22 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

- ♦ - 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 77 
Ίδρυση Παιδιατρικού Ερευνητικού Εργαστηρίου στο 
Τμήμα Νοσηλευτικής της Σχολής Επιστημών Υγείας 
του Εθνικού και Καποδιστριακού Πανεπιστημίου Αθη¬ 
νών και καθορισμός του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. των άρθρων 50 παρ. 1 και7παρ.5τουΝ. 1268/82 «Δο¬ 
μή και λειτουργία των Ανωτάτων Εκπαιδευτικών Ιδρυμά¬ 


των» (Α' 87) όπως η τελευταία αυτή διάταξη τροποποιή¬ 
θηκε με το άρθρο 48 παρ. 2 του Ν. 1404/83 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» (Α' 
173). 

2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρινοσμός της Ανωτάτης Εκπαίδευ¬ 
σης» (Α'159). 

3. Τις διατάξεις του (άρθρου 29Ατου Ν. 1558/85 όπως 
αυτό προσετέθη με το άρθρο 27 του Ν. 2081/92 (Α' 154) 
και τροποποιήθηκε με το άρθρο 1 παρ. 2ατου Ν. 2469/97 
(Ά38). 

4. Τις διατάξεις του άρθρου 22 παρ. 3 του Ν. 2362/95 (Α' 
247). 

5. Τις διατάξεις του άρθρου 1 του Π.Δ. 55/96 (Ά48). 

6. Τις διατάξεις της αριθμ. 1039386/441/Α0006/ 
21.4.2000 Απόφασης του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτωντου Υπουργού 
Οικονομικών στους Υφυπουργούς Οικονομικών» (Β'571). 

7. Τη γνώμη της Γενικής Συνέλευσης του Τμήματος Νο¬ 
σηλευτικής του Εθνικού και Καποδιστριακού Πανεπιστη¬ 
μίου Αθηνών (συνεδρίαση 19.10.1999). 

8. Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη 
ύψους 500.000 δρχ. για τα λειτουργικά έξοδα του εργα¬ 
στηρίου, η οποία κατά το τρέχον οικονομικό έτος περιο¬ 
ρίζεται στις 250.000 δρχ. και θα βαρύνει τον προϋπολογι¬ 
σμό του Εθνικού και Καποδιστριακού Πανεπιστημίου 
Αθηνών του οποίου οι εγγεγραμμένες πιστώσεις επαρ¬ 
κούν (ΚΑΕ 4121). Κατά την επόμενη πενταετία μέρος της 
ανωτέρω δαπάνης αναμένεται να εξοικονομηθεί από ίδι¬ 
ους πόρους του εργαστηρίου κατά τα προβλεπόμενα στο 
άρθρο 6 του παρόντος διατάγματος χωρίς αύξηση της 
κρατικής επιχορήγησης προς το Εθνικό και Καποδια- 
στριακό Πανεπιστήμιο Αθηνών κατά δε το υπόλοιπο μέ¬ 
ρος της, η εν λόγω δαπάνη, θα καλύπτεται από τις πιστώ¬ 
σεις που θα εγγράφονται στον ανωτέρω προϋπολογισμό. 

9. Την αριθμ 428/2000 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και θρησκευμάτων και του Υφυπουργού Οικονομι¬ 
κών αποφασίζουμε: 

Άρθρο 1 

Ίδρυση 

Ιδρύεται στο Τμήμα Νοσηλευτικής της Σχολής Επιστη¬ 
μών Υγείας του Εθνικού και Καποδιστριακού Πανεπιστη¬ 
μίου Αθηνών Παιδιατρικό Ερευνητικό Εργαστήριο, το 
οποίο καλύπτει διδακτικές και ερευνητικές ανάγκες, στο 
γνωστικό αντικείμενο της Παιδιατρικής. 

Άρθρο 2 
Αποστολή 

Το εργαστήριο έχει ως αποστολή: 

1 .Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Νοσηλευτικής του Εθνικού και Καποδιστριακού Πα¬ 
νεπιστημίου Αθηνών σε θέματα που εμπίπτουν στα αντι¬ 
κείμενα δραστηριότητας του εργαστηρίου όπως αυτά 
προσδιορίζονται στο άρθρο 1 του παρόντος. 

2.Τη συνεργασία κάθε μορφής με κέντρα ερευνών και 
ακαδημάίκά ιδρύματα της ημεδαπής και αλλοδαπής, 
εφόσον οι επιστημονικοί στόχοι, συμπίπτουν, συμβαδί¬ 
ζουν και αλληλοσυμπληρώνονται με εκείνους του εργα¬ 
στηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς κατά τα προβλεπόμενα στο ΠΔ 
159/1984 (Α'53). 

5. Τη διεξαγωγή έρευνας με στόχο την ανάπτυξη τεχνο¬ 
λογιών και εφαρμογών σχετικών με τις ανάγκες της χώρας. 

6. Την εξυπηρέτηση των διαφόρων αναγκών όταν και 
όποτε ζητείται συγκεκριμένη συνδρομή που ανήκει στο 
αντικείμενο του εργαστηρίου. 

Άρθρο 3 
Προσωπικό 

Το προσωπικό του εργαστηρίου αποτελείται από μέλη 
του Διδακτικού Ερευνητικού Προσωπικού (Δ.Ε.Π.) του 
Τμήματος Νοσηλευτικής που το γνωστικό αντικείμενο της 
θέσης που κατέχουν εμπίπτει στα διδακτικά και ερευνητι¬ 
κά ενδιαφέροντα του εργαστηρίου, από μέλη του Ειδικού 
Τεχνικού Εργαστηριακού Προσωπικού (Ε.Τ.Ε.Π.) ειδικευ¬ 
όμενους γιατρούς, νοσηλευτές, βιολόγους, βιοχημικούς 
καθώς και από μέλη του λοιπού επιστημονικού και διοικη¬ 
τικού προσωπικού που τοποθετούνται στο εργαστήριο με 
τη διαδικασία των άρθρων 4 παρ. 1 (δ) του Ν. 2083/92 (Α' 
159) και 13 παρ. 3β του Ν. 2817/2000 (Α' 78). 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Νο¬ 
σηλευτικής που ορίζεται με τη διαδικασία του άρθρου 28 
παρ. 22του Ν. 2083/92 (Α' 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακού- 
μεταπτυχιακού) και ερευνητικού έργου του εργαστηρίου, 
η κατάρτιση και υποβολή στη Γενική Συνέλευση του Τμή¬ 
ματος του ετήσιου προγράμματος λειτουργίας του εργα¬ 
στηρίου καιη μέριμνα για την τήρησή του, η μέριμνα γιατη 
στελέχωση, την οικονομική διαχείριση και την κατανομή 
των χώρων του εργαστηρίου, η εισήγηση στη Γενική Συ¬ 
νέλευση του Τ μήματος για τον ορισμό των υπευθύνων για 
τα αναλώσιμα υλικά και τον κινητό εξοπλισμό και η υπο¬ 
γραφή κάθε εξερχομένου του εργαστηρίου εγγράφου. 

Άρθρο 5 

Εγκατάσταση-λειτουργία 

1. Το εργαστήριο λειτουργεί κατά τις εργάσιμες ημέρες και 
ώρες, σύμφωνα με τον κανονισμό του Πανεπιστημίου και σε 
χώρους που παραχωρούνται σ’ αυτό για την εγκατάσταση 
των οργάνων και του λοιπού τεχνικού εξοπλισμού που είναι 
αναγκαίος για τη διενέργεια των εργαστηριακών ασκήσεων 
και των ερευνητικών προγραμμάτων. Στο χώρο εγκατάστα¬ 
σης τοποθετείται πινακίδα μετοντίτλοτου εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί από τη Γενική Συνέλευση του Τμήματος και 
καθορίζει την προτεραιότητα στη χρησιμοποίηση οργά¬ 
νων και χώρων, σε περίπτωση που δεν υπάρχει σχετική 
απόφαση. 


3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στουςχώ- 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστηρί¬ 
ου επιτρέπεται μόνο στο προσωπικό του ή άλλους ερευ¬ 
νητές, που έχουν ειδική επί των οργάνων αυτών εκπαί¬ 
δευση και εξουσιοδότηση από το διευθυντή αυτού. Κινη¬ 
τά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Στηνπερίπτωση που είναι δυνατή κατά τις ισχύουσες δια¬ 
τάξεις η πρόσληψη επιστημόνων σε τομείς των διδακτικών 
και ερευνητικών δραστηριοτήτων του εργαστηρίου, η πρό¬ 
σληψη διενεργείται κατόπιν εισηγήσεως του διευθυντή στα 
αρμόδια όργανατουτμήματος σύμφωνα μετις διατάξειςτου 
άρθρου 18 του Ν. 1268/1982 και του άρθρου 5 του Π.Δ. 
407/1980 «Περί του Κυρίου Διδακτικού Προσωπικού κ.λ.π. 
του Πανεπιστημίου και του Πολυτεχνείου Κρήτης» (ΑΊ12). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984 (Α' 53). 

δ. Τις πιστώσεις που διατίθενται στο Τμήμα Νοσηλευτι¬ 
κής με τη διαδικασία του άρθρου 4 παρ. 1ε του Ν. 
2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Εθνικό και Καποδιστριακό Πανε¬ 
πιστήμιο Αθηνών για τους σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελλος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων, βι¬ 
βλίο μεταβολώνπροσωπικού, πρωτόκολλο εισερχόμενης 
- εξερχόμενης αλληλογραφίας. 

Με απόφαση του Διευθυντή τηρείται και κάθε άλλο βι¬ 
βλίο ή στοιχείο που προλέπεται από ειδικές διατάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 78 
Ίδρυση εργαστηρίων σε Τμήματα του Εθνικού Μετσοβί- 
ου Πολυτεχνείου και καθορισμός του εσωτερικού 
τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Των άρθρων 50 παρ. 1 και7παρ. 5του Ν. 1268/82 «Δο¬ 
μή και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως η τελευταία αυτή διάταξη τροποποιή¬ 
θηκε με το άρθρο 48 παρ. 2του Ν. 1404/83 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» 
(Α' 173). 

2. Τις διατάξεις του άρθρου 29Α του Ν. 1558/85 Α' 37 
όπως αυτό προσετέθη με το άρθρο 27 του Ν. 2081/92 (Α' 
154) και τροποποιήθηκε με το άρθρο 1 παρ. 2α του Ν. 
2469/97, (Α'38). 

3. Τιςδιατάξειςτου άρθρου 22παρ. 3του Ν. 2362/1995 
(Α' 247). 

4. Τις διατάξεις του άρθρου 1 περ. ιιτου Π.Δ. 55/1996 
(Α' 48). 

5. Τις διατάξεις της αρ. 1039386/441/Α0006/21.4.2000 
Απόφασης του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών» (Β' 571). 

6. Τη γνώμη των Γενικών Συνελεύσεων των Τμημάτων: 

α) Μηχανολόγων Μηχανικών (συνεδρίαση 21.6.1999 

και 1.11.1999), β) Ηλεκτρολόγων Μηχανικών και Μηχα¬ 
νικών Υπολογιστών (συνεδριάσεις 6.12.1999 και 

23.12.1999) , γ) Μηχανικών Μεταλλείων- Μεταλλουργών 
(συνεδριάσεις 16.10.1999, 29.11.1999, 20.7.1998 και 

1.9.1999) . 

7. Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη 
ύψους 11.300.000 δραχμών για τα λειτουργικά έξοδα των 
ιδρυόμενων εργαστηρίων η οποία θα βαρύνει τον προϋ¬ 
πολογισμό του Εθνικού Μετσοβίου Πολυτεχνείου του 
οποίου οι εγγεγραμμένες πιστώσεις επαρκούν (ΚΑΕ 
4121). Κατά την επόμενη πενταετία η ανωτέρω δαπάνη θα 
καλύπτεται κατά ένα μέρος από ίδιους πόρους των εργα¬ 
στηρίων κατά τα προβλεπόμενα στο άρθρο 6 του παρό¬ 
ντος, κατά δετό υπόλοιπο μέρος αυτής από πιστώσεις του 
ανωτέρω προϋπολογισμού χωρίς αύξηση της κρατικής 
επιχορήγησης προς το Εθνικό Μετσόβιο Πολυτεχνείο. 

8. Την αριθμ. 452/2000 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 
Ίδρυση 

Ιδρύονται Εργαστήρια σε Τμήματα του Εθνικού Μετσο¬ 
βίου Πολυτεχνείου ως ακολούθως: 

1. Στο Τμήμα Μηχανικών Μεταλλείων - Μεταλλουργών. 

α) Εργαστήριο Τεχνικής Γεωλογίας - Υδρογεωλογίας, 
το οποίο καλύπτει διδακτικές και ερευνητικές ανάγκες 
στο γνωστικό αντικείμενο της Τεχνικής Γεωλογίας και 
Υδρογεωλογίας. 


β) Εργαστήριο Υπολογιστικής Ρεολογίας και Επεξερ¬ 
γασίας Πλαστικών και Σύνθετων Υλικών, το οποίο καλύ¬ 
πτει διδακτικές και ερευνητικές ανάγκες στο γνωστικό 
αντικείμενο της Υπολογιστικής Ρεολογίας και Επεξεργα¬ 
σίας Πλαστικών και Σύνθετων Υλικών. 

2. Στο Τμήμα Μηχανολόγων Μηχανικών 

α) Εργαστήριο Ηλιακής Ενέργειας, το οποίο καλύπτει 
διδακτικές και ερευνητικές ανάγκες στο γνωστικό αντι¬ 
κείμενο της Ηλιακής Ενέργειας. 

β) Εργαστήριο Μεταφορές Θερμότητας, το οποίο κα¬ 
λύπτει διδακτικές και ερευνητικές ανάγκες στο γνωστικό 
αντικείμενο της μεταφοράς θερμότητας. 

γ) Εργαστήριο Μετρήσεων Τεχνικών Μεγεθών, το οποίο 
καλύπτει διδακτικές και ερευνητικές ανάγκες στο γνωστι¬ 
κό αντικείμενο των μετρήσεων τεχνικών μεγεθών. 

δ) Εργαστήριο Ταχείας Κατασκευής Πρωτοτύπων και Ερ¬ 
γαλείων, το οποίο καλύπτει διδακτικές και ερευνητικές ανά¬ 
γκες στο γνωστικό αντικείμενο της ανάπτυξης πρωτοτύπων 
μηχανολογικών προϊόντων και εργαλείων παραγωγής. 

ε) Εργαστήριο Οχημάτων, το οποίο καλύπτει διδακτικές 
και ερευνητικές ανάγκες στο γνωστικό αντικείμενο των 
οχημάτων. 

3. Στο Τμήμα Ηλεκτρολόγων Μηχανικών και Μηχανικών 
Υπολογιστών. 

Εργαστήριο Μικροϋπολογιστών και Ψηφιακών Συστη¬ 
μάτων το οποίο καλύπτει διδακτικές και ερευνητικές ανά¬ 
γκες στο γνωστικό αντικείμενο: Μελέτη, σχεδίαση και 
ανάπτυξη - υλοποίηση ψηφιακών και ενσωματωμένων 
υπολογιστικών συστημάτων με τη χρήση Μικροεπεξερ- 
γαστών, Μικροελεγκτών, ειδικών ολοκληρωμένων κυκλω¬ 
μάτων καθώς και με τη χρήση ΡΡΘΑ5 και τη σχεδίαση ει¬ 
δικών κυκλωμάτων νΐ_8ΙΆ5ΙΘ στα παρακάτω πεδία: 

• Επικοινωνιακά συστήματα 

• Αυτοματισμοί 

• Ψηφιακή επεξεργασία σήματος 

• Βιομηχανικές και Ιατρικές συσκευές 

• Μετρήσεις και αισθητήρες 

• Λήψη και μετάδοση δεδομένων 

• Συστήματα διαχείρισης κτιριακών εγκαταστάσεων 
και δικτύων για μετάδοση δεδομένων 

• Ανάπτυξη εκπαιδευτικών προγραμμάτων (πολυμέσα, 
εικονικά εργαστήρια). 

Άρθρο 2 
Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του οικείου 
Τμήματος του Ιδρύματος σε θέματα που εμπίπτουν στα 
αντικείμενα δραστηριότητας κάθε εργαστηρίου όπως αυ¬ 
τά προσδιορίζονται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπά και αλλοδαπά, εφόσον οι 
επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους των εργαστηρίων. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς κατά τα προβλεπόμενα στο 
Π.Δ. 159/1984 (Ά 53). 

Άρθρο 3 
Προσωπικό 

Κάθε εργαστήριο αποτελείται από μέλη του Διδακτικού 
Ερευνητικού Προσωπικού (Δ.Ε.Π.) του οικείου Τμήματος 
του Εθνικού Μετσοβίου Πολυτεχνείου που το γνωστικό 
αντικείμενο της θέσης που κατέχουν εμπίπτει στα διδα¬ 
κτικά και ερευνητικά ενδιαφέροντα του εργαστηρίου, 
από μέλη του Ειδικού Τεχνικού Εργαστηριακού Προσω¬ 
πικού (Ε.Τ.Ε.Π.) καθώς και από μέλη του λοιπού επιστη¬ 
μονικού προσωπικού και του διοικητικού προσωπικού 
που τοποθετείται στο εργαστήριο με τη διαδικασία των 
άρθρων 4 παρ. 1 (δ) του Ν. 2083/92 (Α' 159) και 13παρ. 3β 
του ν. 2817/2000 (Α' 78) αντίστοιχα. 

Άρθρο 4 

Διοίκηση-Αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του οικείου 
Τμήματος του Εθνικού Μετσοβίου Πολυτεχνείου που ορί¬ 
ζεται με τη διαδικασία που ορίζουν οι διατάξεις του άρ¬ 
θρου 28 παρ. 22 του Ν. 2083/92 (Ά 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακού- 
μεταπτυχιακού) και ερευνητικού έργου του εργαστηρίου, 
η κατάρτιση και υποβολή στη Γενική Συνέλευση του οικεί¬ 
ου Τομέα του ετήσιου προγράμματοςλειτουργίαςτου ερ¬ 
γαστηρίου και η μέριμνα για την τήρησή του, η μέριμνα 
για τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση για τον 
ορισμό των υπευθύνων για τα αναλώσιμα υλικά και τον κι¬ 
νητό εξοπλισμό και η υπογραφή κάθε εξερχόμενου του 
εργαστηρίου εγγράφου. 

Άρθρο 5 

Εγκατάσταση-λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου και σε χώρους που παραχωρούνται σ’ αυτό για την 
εγκατάσταση των οργάνων και του λοιπού τεχνικού εξο¬ 
πλισμού που είναι αναγκαίος για τη διενέργεια των εργα¬ 
στηριακών ασκήσεων και των ερευνητικών προγραμμά¬ 
των. Στο χώρο εγκατάστασης τοποθετείται πινακίδα με 
τον τίτλο του εργαστηρίου. 

2.0 διευθυντής ενημερώνεται πριν από τη διεξαγωγή κά¬ 
θε εργασίας, που γίνεται στο εργαστήριο στα πλαίσια ερευ¬ 
νητικού προγράμματος ή άλλου έργου, που έχει αποφασι- 
σθεί από τη Γενική Συνέλευση του οικείου Τομέα και καθο¬ 
ρίζει την προτεραιότητα στη χρησιμοποίηση οργάνων και 
χώρων, σε περίπτωση που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίη¬ 
ση οργάνων και υλικών που ανήκουν σ’ αυτό, την παρα¬ 
μονή των εργαζομένων (προσωπικού, φοιτητών, επισκε¬ 
πτών), στους χώρους, καθώς και στην προστασία των 
οργάνων και εγκαταστάσεων από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 


5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδα¬ 
κτικών και ερευνητικών δραστηριοτήτων του οικείου ερ¬ 
γαστηρίου, η πρόσληψη διενεργείται κατόπιν εισηγήσε- 
ως του διευθυντή του αντίστοιχου εργαστηρίου στα αρ¬ 
μόδια όργανα του οικείου τμήματος. 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του π.δ. 159/1984 (Ά53). 

δ. Τις πιστώσεις που διατίθενται από τα οικεία Τμήματα 
του Εθνικού Μετσοβίου Πολυτεχνείου με τη διαδικασία 
του άρθρου 4παρ. Ιετου Ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Εθνικό Μετσόβιο Πολυτεχνείο για 
τους σκοπούς των εργαστηρίων. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: Βαθμολόγιο φοιτητών, βιβλίο 
περιουσιακών στοιχείων, φάκελλος οικονομικών στοιχεί¬ 
ων κάθε έτους, κατάλογος επιστημονικών βιβλίων, περιο¬ 
δικών και οργάνων, αρχείο ερευνητικών προγραμμάτων, 
βιβλίο μεταβολών προσωπικού, πρωτόκολλο εισερχόμε¬ 
νης - εξερχόμενης αλληλογραφίας και κάθε άλλο βιβλίο 
το οποίο κρίνεται απαραίτητο ή προβλέπεται από ειδικές 
διατάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 22 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 79 
Ίδρυση εργαστηρίου Προστασίας Ζωικού Κεφαλαίου 
στο Τμήμα Γεωπονίας Φυτικής και Ζωικής Παραγωγής 
της Σχολής Τεχνολογικών Επιστημών του Πανεπιστη¬ 
μίου Θεσσαλίας και καθορισμός του εσωτερικού τους 
κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1.των άρθρων 50 παρ. 1 και 7 παρ. 5 του Ν. 1268/1982 

«Δομή και λειτουργία των Ανωτάτων Εκπαιδευτικών Ιδρυ¬ 
μάτων» (Α' 87) όπως η τελευταία αυτή διάταξη τροποποι¬ 
ήθηκε με το άρθρο 48παρ. 2 του Ν. 1404/1983 «Δομή και 
λειτουργίατωνΤεχνολογικών Εκπαιδευτικών Ιδρυμάτων» 
(Α' 173), 

2. του άρθρου 4 παρ. 1 εδ. γτου Ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α' 159), 

3. του (άρθρου 29Ατου Ν. 1558/1985 όπως αυτό προ- 
σετέθη με το άρθρο 27 του Ν. 2081/1992 «Κυβέρνηση και 
Κυβερνητικά όργανα»(Α' 154) και τροποποιήθηκε με το 
άρθρο 1 παρ. 2α του Ν. 2469/1997 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (Α' 38), 

4. του άρθρου 22 παρ. 3 του Ν. 2362/1995 «Περί δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (Α' 247), 

5. του άρθρου 1 περ. ιιτου Π.Δ. 55/1996 «Περιορισμός 
συναρμοδιοτήτων κατά την έκδοση διοικητικών πράξε¬ 
ων» (Α' 48), 

6. της αρ. 1039386/441/Α0006/21.4.2000 Απόφασης 
του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών» (Β' 571). 

7. Τη γνώμη της Γενικής Συνέλευσης του Τμήματος Γε¬ 
ωπονίας Φυτικής και Ζωικής Παραγωγής (συνεδρίαση: 
3/20.10.1999). 

8. Το γεγονός ότι από την εφαρμογή των διατάξεων του 
παρόντος διατάγματος προκαλείται ετήσια δαπάνη 
ύψους 1.000.000 δρχ. για τα λειτουργικά έξοδα των του 
ιδρυομένου εργαστηρίου, η οποία για το τρέχον έτος πε¬ 
ριορίζεται στο ποσό των 500.000 δρχ. και θα βαρύνει τον 
προϋπολογισμό του Πανεπιστημίου Θεσσαλίας (ΚΑΕ 
4121) του οποίου οι εγγεγραμμένες πιστώσεις επαρκούν. 
Κατά την επόμενη πενταετία μέρος της ανωτέρω δαπά¬ 
νης αναμένεται να εξοικονομηθεί από ίδιους πόρους του 
εργαστηρίου κατά τα προβλεπόμενα στο άρθρο 6 του πα¬ 
ρόντος διατάγματος χωρίς αύξηση της κρατικής επιχο¬ 
ρήγησης προς το Πανεπιστήμιο Θεσσαλίας κατά δε το 
υπόλοιπο μέρος της, η εν λόγω δαπάνη, θα καλύπτεται 
από τις πιστώσεις που θα εγγράφονται στον ανωτέρω 
Προϋπολογισμό. 

9. Την αριθμ. 461/2000 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση 

Ιδρύεται στο Τμήμα Γεωπονίας Φυτικής και Ζωικής Πα¬ 
ραγωγής της Σχολής Τεχνολογικών Επιστημώντου Πανε¬ 
πιστημίου Θεσσαλίας, Εργαστήριο Προστασίας Ζωικού 
Κεφαλαίου το οποίο καλύπτει διδακτικές και ερευνητικές 
ανάγκες στο γνωστικό αντικείμενο του μαθήματος και ει¬ 
δικότερα οι δραστηριότητές του θα επικεντρώνονται σε 
μελέτες παρασιτικών, λοιμωδών και άλλης αιτιολογίας 
νοσημάτων, καθώς και την ανίχνευση καταλοίπων και την 
πηγή προέλευσής τους στους ζωικούς οργανισμούς και 
τα προϊόντα τους. Τέλος θα εξετάζονται τα νοσήματα που 
σχετίζονται με τη Δημόσια Υγεία. 

Άρθρο 2 
Αποστολή 

Το εργαστήριο έχει ως αποστολή: 


1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Γεωπονίας Φυτικής και Ζωικής Παραγωγής, καθώς 
και άλλων τμημάτων του Πανεπιστημίου Θεσσαλίας σε 
θέματα που εμπίπτουν στα αντικείμενα δραστηριότητας 
του εργαστηρίου όπως αυτά προσδιορίζονται στο άρθρο 
1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε¬ 
πόμενα στο Π.Δ. 159/1984 «Προϋποθέσεις παροχής υπη¬ 
ρεσιών από τα Πανεπιστημιακά εργαστήρια σε ιδιώτες 
και κάθε νομικής μορφής οργανισμούς» (Α' 53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Γεωπο¬ 
νίας Φυτικής και Ζωικής Παραγωγής που το γνωστικό αντι¬ 
κείμενο της θέσης που κατέχουν εμπίπτει στα διδακτικά και 
ερευνητικά ενδιαφέροντα του εργαστηρίου, από μέλη του 
Ειδικού Τεχνικού Εργαστηριακού Προσωπικού (Ε.Τ.Ε.Π.) 
καθώς και από μέλη του λοιπού επιστημονικού προσωπικού 
και του διοικητικού προσωπικού που τοποθετούνται στο ερ¬ 
γαστήριο με τη διαδικασία των άρθρων 4 παρ. 1 (δ) του Ν. 
2083/1992 (Ά159) και 13 παρ. 3βτου Ν. 2817/2000 « Εκπαί¬ 
δευση των ατόμων με ειδικές εκπαιδευτικές ανάγκες και άλ¬ 
λες διατάξεις» (Α' 78) αντίστοιχα. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Γε¬ 
ωπονίας Φυτικής και Ζωικής Παραγωγής της Σχολής Τε¬ 
χνολογικών Επιστημών του Πανεπιστημίου Θεσσαλίας 
που ορίζεται με τη διαδικασία που ορίζουν οι διατάξεις 
του άρθρου 28 παρ. 22 του Ν. 2083/1992 (Α' 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου και η μέριμνα για την τήρησή του, η μέριμνα 
για τη στελέχωση, την οικονομική διαχείριση και την κατα¬ 
νομή των χώρων του εργαστηρίου, η εισήγηση στη Γενική 
Συνέλευση του Τμήματος για τον ορισμό των υπευθύνων 
για τα αναλώσιμα υλικά και τον κινητό εξοπλισμό καιη υπο¬ 
γραφή κάθε εγγράφου που διακινεί το εργαστήριο. 

Άρθρο 5 

Εγκατάσταση-λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Θεσσαλίας και σε χώρους που παραχωρούνται σ’ αυτό 
για την εγκατάσταση των οργάνων και του λοιπού τεχνι- 

κού εξοπλισμού που είναι αναγκαίος για τη διενέργεια 
των εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πινα¬ 
κίδα μετοντίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστηρί¬ 
ου επιτρέπεται μόνο στο προσωπικό του ή άλλους ερευ¬ 
νητές, που έχουν ειδική επί των οργάνων αυτών εκπαί¬ 
δευση και εξουσιοδότηση από το διευθυντή αυτού. Κινη¬ 
τά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδα¬ 
κτικών και ερευνητικών δραστηριοτήτων του εργαστηρί¬ 
ου, η πρόσληψη διενεργείται κατόπιν εισηγήσεως του δι¬ 
ευθυντή στα αρμόδια όργανα του τμήματος σύμφωνα με 
τις διατάξεις του άρθρου ΙδτουΝ. 1268/1982 και του άρ¬ 
θρου 5 του Π.Δ. 407/1980 « Περί του Κυρίου Διδακτικού 
Προσωπικού κ.λ.π. του Πανεπιστημίου και του Πολυτε¬ 
χνείου Κρήτης « (ΑΊ12). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 
3 του π.δ. 159/1984 (Ά 53). 

δ. Τις πιστώσεις που διατίθενται από το Τμήμα Γεωπο¬ 
νίας Φυτικής και Ζωικής Παραγωγής του Πανεπιστημίου 
Θεσσαλίας με τη διαδικασία του άρθρου 4 παρ. 1ε του Ν. 
2083/1992 (Ά 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θεσσαλίας για τους 
σκοπούς του εργαστηρίου. 

Άρθρο 7 

Τηρούμενα βιβλία 

Γιατις ανάγκες του εργαστηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελλος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων, βι¬ 
βλίο μεταβολών προσωπικού, πρωτόκολλο διακίνησης 
αλληλογραφίας. 


Με εισήγηση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

-♦- 

( 6 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 80 
Ίδρυση εργαστηρίων στο Τμήμα Ηλεκτρολόγων Μηχανι¬ 
κών και Μηχανικών Υπολογιστών της Πολυτεχνικής 
Σχολής του Αριστοτελείου Πανεπιστημίου Θεσσαλο¬ 
νίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Των άρθρων 50 παρ. 1 και 7παρ. 5του Ν. 1268/82 «Δο¬ 
μή και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως η τελευταία αυτή διάταξη τροποποιή¬ 
θηκε με το άρθρο 48 παρ. 2 του Ν. 1404/83 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» (Α' 
173). 

2. Του άρθρου 4 παρ. 1 εδ. γτου Ν. 2083/1992 «Εκσυγ¬ 
χρονισμός της Ανωτάτης Εκπαίδευσης» (Α' 159). 

3. Τις διατάξεις του άρθρου 29Ατου Ν. 1558/85 - Α' 37 
όπως αυτό προσετέθη με το άρθρο 27 του Ν. 2081/92 - 
Α' 154 και τροποποιήθηκε με το άρθρο 1 παρ. 2α του 
Ν. 2469/97 (Ά38). 

4. Τις διατάξεις του άρθρου 22 παρ. 3 του Ν. 2362/95 
(Α' 247). 

5. Τις διατάξεις του άρθρου 1 του Π.Δ. 55/96 (Ά48). 

6. Τις διατάξεις της αριθμ. 1039386/441/Α0006/ 
21.4.2000 Απόφασης του Πρωθυπουργού και του 
Υπουργού Οικονομικών «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών» (Β' 571). 

7. Τη γνώμη της Γενικής Συνέλευσης του Τμήματος 
Ηλεκτρολόγων Μηχανικών και Μηχανικών Υπολογιστών 
(συνεδριάσεις: 6/29.4.1999 και 3/2.12.1999). 

8. Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη 
ύψους 7.000.000 δρχ για τα λειτουργικά έξοδατων εργα¬ 
στηρίων η οποία κατά το τρέχον οικονομικό έτος περιορί¬ 
ζεται στο ποσό των 3.500.000 δρχ περίπου και θα βαρύνει 
τον προϋπολογισμό του Πανεπιστημίου Θεσσαλονίκης 
του οποίου οι εγγεγραμμένες πιστώσεις επαρκούν (ΚΑΕ 
4121). 

Κατά την επόμενη πενταετία μέρος της ανωτέρω δαπά¬ 
νης αναμένεται να εξοικονομηθεί από ίδιους πόρους των 
εργαστηρίων κατά τα προβλεπόμενα στο άρθρο 6 του πα- 

ρόντος διατάγματος χωρίς αύξηση της κρατικής επιχο¬ 
ρήγησης προς το Πανεπιστήμιο Θεσσαλονίκης, κατά δε 
το υπόλοιπο μέρος της, η εν λόγω δαπάνη, θα καλύπτεται 
από τις πιστώσεις που θα εγγράφονται στον ανωτέρω 
προϋπολογισμό. 

9. Την αριθμ. 464/2000 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση Εργαστηρίων 

Ιδρύονται στο Τμήμα Ηλεκτρολόγων Μηχανικών και 
Μηχανικών Υπολογιστών της Πολυτεχνικής Σχολής του 
Αριστοτελείου Πανεπιστημίου Θεσσαλονίκης, τα εξής ερ¬ 
γαστήρια: 

α) Εργαστήριο Υψηλών Τάσεωντο οποίο εξυπηρετεί εκ¬ 
παιδευτικές και ερευνητικές ανάγκες στο γνωστικό αντι¬ 
κείμενο της παραγωγής υψηλώντάσεων και ισχυρών ρευ¬ 
μάτων, των μετρήσεων σε υψηλές τάσεις, ισχυρά ρεύμα¬ 
τα, διηλεκτρικές μετρήσεις, της συμπεριφοράς αερίων, 
υγρών στερεών διηλεκτρικών καθώς και υψηλού κενού 
και της αντικεραυνικής προστασίας. 

β) Εργαστήριο ΠυρηνικήςΤεχνολογίαςτο οποίο εξυπη¬ 
ρετεί εκπαιδευτικές και ερευνητικές ανάγκες στο γνωστι¬ 
κό αντικείμενο των εφαρμογών της πυρηνικής φυσικής, 
των θεμάτων πυρηνικών αντιδραστήρων, της διαγνωστι¬ 
κής πυρηνικών αντιδραστήρων και βιομηχανικών συστη¬ 
μάτων και διατάξεων με στοχαστικά σήματα, της έγκαι¬ 
ρης διάγνωσης σφαλμάτων και της ραδιενέργειας περι¬ 
βάλλοντος, της αλληλεπίδρασης ακτινοβολιών με την 
ύλη. 

γ) Εργαστήριο Ηλεκτροτεχνικών Υλικών το οποίο εξυ¬ 
πηρετεί εκπαιδευτικές και ερευνητικές ανάγκες στο γνω¬ 
στικό αντικείμενο της τεχνολογίας ηλεκτροτεχνικών υλι¬ 
κών και ειδικότερα: Ανάπτυξη και χαρακτηρισμός υλικών: 
υλικά ηλεκτροτεχνίας ισχυρών ρευμάτων, μαγνητικά υλι¬ 
κά, ημιαγωγοί, υπεραγωγοί, μαγνητοοπτικά, πιεζοηλε- 
κτρικά, διηλεκτρικά. Εφαρμογές ηλεκτροτεχνικών υλι¬ 
κών: ανάπτυξη αισθητηρίων και διατάξεων. Ανάπτυξη με¬ 
τρητικών τεχνικών και θεωρητική μελέτη της 
συμπεριφοράς υλικών. 

δ) Εργαστήριο Ηλεκτρονικής το οποίο εξυπηρετεί εκ¬ 
παιδευτικές και ερευνητικές ανάγκες στο γνωστικό αντι¬ 
κείμενο των αναλογικών και ψηφιακών ηλεκτρονικών, της 
σχεδίασης ολοκληρωμένων κυκλωμάτων πολύ μεγάλης 
κλίμακας (νΙεί). 

ε) Εργαστήριο Αυτοματοποίησης και Ρομποτικής το 
οποίο εξυπηρετεί εκπαιδευτικές και ερευνητικές ανάγκες 
στο γνωστικό αντικείμενο των συστημάτων αυτομάτου 
ελέγχου, του ελέγχου παραγωγής με Η/Υ, των μετρήσε¬ 
ων, των ευφυών, αυτονόμων και δυναμικών συστημάτων, 
της ρομποτικής. 

στ) Εργαστήριο Επεξεργασίας Πληροφοριών και Υπο¬ 
λογισμών το οποίο εξυπηρετεί εκπαιδευτικές και ερευνη¬ 
τικές ανάγκες στο γνωστικό αντικείμενο του λογισμικού 
συστημάτων, των δικτύων Η/Υ, των βάσεων δεδομένων, 
της επεξεργασίας σήματος, των συστημάτων αυτοματο¬ 
ποίησης προγραμματισμού (θ35θ), των πολλαπλών μέ¬ 
σων (ΜυΙΙίπίθάίβ). 

ζ) Εργαστήριο Αρχιτεκτονικής Υπολογιστικών Συστη¬ 
μάτων το οποίο εξυπηρετεί εκπαιδευτικές και ερευνητι¬ 
κές ανάγκες στο γνωστικό αντικείμενο της σχεδίασης και 


μέτρησης της επίδοσης υλικού Η/Υ, των μικροϋπολογι- 
στικών και βιομηχανικών εφαρμογών αυτών. 

Άρθρο 2 
Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Ηλεκτρολόγων Μηχανικών και Μηχανικών Υπολογι¬ 
στών καθώς και των άλλων τμημάτων του Πανεπιστημίου 
Θεσσαλονίκης, σε θέματα που εμπίπτουν στα αντικείμενα 
δραστηριότητας κάθε εργαστηρίου όπως αυτά προσδιο¬ 
ρίζονται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ελληνικά και αλλοδαπά, εφόσον οι 
επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους των εργαστηρίων. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς κατά τα προβλεπόμενα στο 
Π.Δ. 159/1984 (Α'53). 

Άρθρο 3 
Προσωπικό 

Το προσωπικό κάθε εργαστηρίου αποτελείται από μέλη 
του Διδακτικού Ερευνητικού Προσωπικού (Δ.Ε.Π.) του 
Τμήματος Ηλεκτρολόγων Μηχανικών και Μηχανικών Υπο¬ 
λογιστών που το γνωστικό αντικείμενο της θέσης που κα¬ 
τέχουν εμπίπτει στα διδακτικά και ερευνητικά ενδιαφέρο¬ 
ντα του εργαστηρίου, από μέλη του Ειδικού Τεχνικού Ερ¬ 
γαστηριακού Προσωπικού (Ε.Τ.Ε.Π.) καθώς και από μέλη 
του λοιπού επιστημονικού προσωπικού και του διοικητι¬ 
κού προσωπικού που τοποθετείται στο εργαστήριο με τη 
διαδικασία του άρθρου 4 παρ. 1 (δ) του Ν. 2083/92 (Α' 159) 
και 13 παρ. 3(β) του Ν. 2817/2000 (Α' 78) αντίστοιχα. 

Άρθρο 4 

Διοίκηση-αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Ηλεκτρολόγων Μηχανικών και Μηχανικών Υπολογιστών 
που ορίζεται με τη διαδικασία του άρθρου 28 παρ. 22 του 
Ν. 2083/92 (Α'159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακού- 
μεταπτυχιακού) και ερευνητικού έργου του εργαστηρίου, 
η κατάρτιση και υποβολή στη Γενική Συνέλευση του Τμή¬ 
ματος του ετήσιου προγράμματος λειτουργίας του εργα¬ 
στηρίου καιη μέριμνα για την τήρησή του, η μέριμνα για τη 
στελέχωση, την οικονομική διαχείριση και την κατανομή 
των χώρων του εργαστηρίου, η εισήγηση στη Γενική Συ¬ 
νέλευση του Τμήματος για τον ορισμό των υπευθύνων για 
τα αναλώσιμα υλικά και τον κινητό εξοπλισμό και η υπο¬ 
γραφή κάθε εξερχομένου του εργαστηρίου εγγράφου. 

Άρθρο 5 

Εγκατάσταση-λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη- 

μίου και σε χώρους που παραχωρούνται σ’ αυτό για την 
εγκατάσταση των οργάνων και του λοιπού τεχνικού εξο¬ 
πλισμού που είναι αναγκαίος για τη διενέργεια των εργα¬ 
στηριακών ασκήσεων και των ερευνητικών προγραμμά¬ 
των. Στο χώρο εγκατάστασης τοποθετείται πινακίδα με 
τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί από τη Γενική Συνέλευση του Τμήματος και 
καθορίζει την προτεραιότητα στη χρησιμοποίηση οργά¬ 
νων και χώρων, σε περίπτωση που δεν υπάρχει σχετική 
απόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίη¬ 
ση οργάνων και υλικών που ανήκουν σ’ αυτό, την παρα¬ 
μονή των εργαζομένων (προσωπικού, φοιτητών, επισκε¬ 
πτών), στους χώρους, καθώς και στην προστασία των 
οργάνων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων στους τομείς των δι¬ 
δακτικών και ερευνητικών δραστηριοτήτων του οικείου 
εργαστηρίου, η πρόσληψη διενεργείται κατόπιν εισηγή- 
σεως του διευθυντή του αντίστοιχου εργαστηρίου από τα 
αρμόδια όργανα του τμήματος. 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 
3 Π.Δ. 159/1984 (Α'53). 

δ. Τις πιστώσεις που διατίθενται από τα Τμήματα του 
Πανεπιστημίου με τη διαδικασία του άρθρου 4 παρ.1 (ε) 
του Ν. 2083/1992 (ΑΊ59). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θεσσαλονίκης για 
τους σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

Βαθμολόγιο φοιτητών, βιβλίο περιουσιακών στοιχείων, 
φάκελλος οικονομικών στοιχείων κάθε έτους, κατάλογος 
επιστημονικών βιβλίων, περιοδικών και οργάνων, αρχείο 
ερευνητικών προγραμμάτων, βιβλίο μεταβολών προσω¬ 
πικού, πρωτόκολλο εισερχόμενης-εξερχόμενης αλληλο¬ 
γραφίας. 

Με εισήγηση του διευθυντή μπορεί να τηρείται και κάθε 


άλλο βιβλίο ή στοιχείο που προβλέπεται από ειδικές δια¬ 
τάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

-♦- 

(7) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 81 
Μεταφορά (303) κενών θέσεων του κλάδου ΔΕ Επιμελη¬ 
τών Εισπράξεων σε διάφορες κατηγορίες και μετονο- 
μασία κλάδων στον ΟΑΕΕ (ΤΕΒΕ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του Ν. 2503/97, άρθρο 20 (ΦΕΚΑ 107). 

β) Του Ν. 2676/99. 

γ) Του άρθ. 29Ατου Ν. 1558/1985, που προστέθηκε με 
το άρθρο 27του Ν. 2081/92 (ΦΕΚ154Α) και αντικαταστά- 
θηκε με το άρθρο 1 παρ. 2α Ν. 2469/97 (ΦΕΚ38Α). 

δ) Του Π.Δ/τος 372/14.9.95 (ΦΕΚ201/Α) «Μεταφοράτης 
Γ.Γ.Κ.Α. από το ΥΠ.Π.Π.Κ.Α. στο Υπουργείο Εργασίας. 

ε) Του Π.Δ/τος 373/14.9.95 «Συγχώνευση των Υπουρ¬ 
γείων Προεδρίας της Κυβέρνησης και Εσωτερικών στο 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης και καθορισμός των αρμοδιοτήτων του» (ΦΕΚ 
201/Α). 

2. Την αριθμ. 1039386/441/Α 0006/21.4.2000 απόφαση 
του Πρωθυπουργού και του Υπουργού Οικονομικών, 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ571/Β/21.4.2000). 

3. Την αριθμ. 80027/8.5.2000 κοινή απόφαση του Πρω¬ 
θυπουργού και Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ610/Β/ 
9.5.2000). 

4. Την αριθ. ΔΙΔΚ/Φ1/2/11187/12.5.2000 κοινή απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων Υπουργού Εσωτερικών, Δημόσιας Διοίκησης και 
Αποκέντρωσης στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης Λ. Τζανή και Κ. Καϊ- 
σερλή» (ΦΕΚ630/Β/2000). 

5. Το γεγονός ότι από τις διατάξεις αυτού του Προεδρι¬ 
κού Διατάγματος, προκαλείται δαπάνη σε βάροςτου προ¬ 
ϋπολογισμού του ΟΑΕΕ (ΤΕΒΕ), η οποία για το υπόλοιπο 
του έτους 2000 ανέρχεται στο ποσό των 27.000.000 δρχ. 
περίπου και θα καλυφθεί από το Τακτικό Αποθεματικό του 
Ταμείου, για δετήν επόμενη πενταετία, η δαπάνη θα είναι 
54.500.000 περίπου κατ’ έτος. 

6. Την αριθ. 458/2000 γνωμοδότηση του Σ.τ.Ε. μετά από 
πρόταση των Υφυπουργών Εσωτερικών, Δημόσιας Διοί- 

κησης και Αποκέντρωσης, Οικονομικών και Εργασίας και 
Κοινωνικών Ασφαλίσεων, αποφασίζουμε: 

Άρθρο μόνο 

1. Τριακόσιες τρεις (303) κενές θέσεις της κατηγορίας 
ΔΕ του κλάδου Επιμελητών Εισπράξεων του ΤΕΒΕ μετα- 
φέρονται σε κατηγορίες και κλάδους ως ακολούθως: 

ΠΕ Διοικητικού-Οικονομικού : 40 θέσεις στους βαθμούςΔ'-Α' 
ΤΕ Διοικητικού-Λογισπκού : 17 θέσεις » 

ΔΕ Διοικητικού-Λογιστικού : 176 θέσεις » 

ΔΕ Υπαλλήλων Φαρμακείου : 10 θέσεις » 

ΔΕ Προσωπικού Η/Υ : 60 θέσεις » 

2. Μετονομάζονται οι κλάδοι: ΔΕ Επιμελητών Εισπρά¬ 
ξεων σε ΔΕ Εξακριβωτών και ΥΕ Βοηθητικού Προσωπικού 
σε ΥΕ Επιμελητών. 

Στον Υφυπουργό Εργασίας και Κοινωνικών Ασφαλίσε¬ 
ων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 21 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΚΩΝ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ.ΤΖΑΝΗΣ ΓΕΩΡ. ΔΡΥΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ 
-♦- 

( 8 ) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 82 
Συγχώνευση του Κλάδου Επικουρικής Ασφάλισηςτου Τα¬ 
μείου Επικουρικής Ασφάλισης Πρόνοιας και Ασθένει¬ 
ας Εργαζομένων στα Λιμάνια (Τ.Ε.Α.Π.Α.Ε.Λ.) στονΤο- 
μέα Επικουρικής Ασφάλισης Μισθωτών που λειτουρ¬ 
γεί στο Ι.Κ.Α. (Ι.Κ.Α.-Τ.Ε.Α.Μ.) και μετονομασία του 
Τ.Ε.Α.Π.Α.Ε.Λ. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 2 και 3 του άρθρου 11 του Ν. 
997/1979 (Α', 287), όπως αυτές αντικαταστάθηκαν με την 
παρ. 3 του άρθρου 76 του Ν. 2084/1992 (Α', 165) και συ¬ 
μπληρώθηκαν με την παρ. 3 του άρθρου 8 του 
Ν. 2335/1995 (Α', 185). 

2. Τις διατάξεις της παρ. 4 του άρθρου 8 του Ν. 
2335/1995 (Α', 185). 

3. Τις διατάξεις του Ν. 819/78 «περίσυστάσεως Κλάδου 
Επικουρικής Ασφαλίσεως παρά τω Ταμείω Ασφαλίσεως 
Ασθένειας και Προνοίας Λιμενεργατών Πειραιώς και με- 
τονομασίας αυτού» (Α', 175). 

4. Τις διατάξεις του άρθρου δέκατου πέμπτου του Ν. 
2688/1999 (Α', 40). 

5. Τις διατάξεις των άρθρων 23 παρ. 1 εδ. ιε, 26 παρ. 1 
και 27 παρ. 1 περ. δ του Ν. 1558/1985 (Α', 137). 

6. Τις διατάξεις του Π.Δ. 372/1995 (Α', 201). 

7. Την κοινή απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων οικ. 
80027/8.5.2000 (Β', 610). 


8. Την από 6/2000 Αναλογιστική Μελέτη που συνέταξαν 
ιδιώτες αναλογιστές και η οποία έχει εγκριθεί από τη 
Δ/νση Αναλογιστικών Μελετών της Γενικής Γραμματείας 
Κοινωνικών Ασφαλίσεων. 

9. Την 471/Συν 43/16.11.1999 γνώμη του Διοικητικού 
Συμβουλίου του Ταμείου Επικουρικής Ασφαλίσεως Πρό¬ 
νοιας και Ασθένειας Εργαζομένων στα Λιμάνια. 

10. Τις διατάξεις του άρθρου 15 του Π.Δ. 213/1992 
(Α', 102). 

11. Τη γνώμη του Συμβουλίου Κοινωνικής Ασφαλίσεως 
που έχει ληφθεί κατά την 24η/25.9.2000 συνεδρίασή του. 

12. Τις διατάξεις του άρθρου 29 Α του Ν. 1558/1985, 
όπως έχουν προστεθεί με το άρθρο 27 του Ν. 2081/1992 
(Α', 154) και τροποποιηθεί με το άρθρο 1 παρ. 2α του 
Ν. 2469/1997 (Α', 38). 

13. Το γεγονός ότι από τις διατάξεις του παρόντος προ- 
καλείται επιβάρυνση του προϋπολογισμού του Ι.Κ.Α.- 
Τ.Ε.Α. Μ. κατά το πρώτο πλήρες έτος από τη συγχώνευση 
της τάξεως των 840.000.000 δρχ., η οποία θα καλυφθεί 
από τα έσοδα του ανωτέρω φορέα. 

14. Την 27/30.1.2001 γνωμοδότηση του Συμβουλίου της 
Επικράτειας, μετά από πρόταση του Υφυπουργού Εργα¬ 
σίας και Κοινωνικών Ασφαλίσεων, αποφασίζουμε: 

Άρθρο 1 

1. Ο Κλάδος Επικουρικής Ασφάλισης του Ταμείου Επι¬ 
κουρικής Ασφάλισης Πρόνοιας και Ασθένειας Εργαζομέ¬ 
νων στα Λιμάνια (Τ.Ε.Α.Π.Α.Ε.Λ.) που συστάθηκε με τον Ν. 
819/1978 (Φ.Ε.Κ. 175 Α'), συγχωνεύεται στον Τομέα Επι¬ 
κουρικής Ασφάλισης Μισθωτώνπου λειτουργεί στο Ίδρυ¬ 
μα Κοινωνικών Ασφαλίσεων (Ι.Κ.Α.-Τ.Ε.Α.Μ.). 

2. Οι ασφαλισμένοι και συνταξιούχοι του συγχωνευόμε- 
νου Κλάδου της προηγούμενης παραγράφου γίνονται 
ασφαλισμένοι και συνταξιούχοι του Ι.Κ.Α.-Τ.Ε.Α.Μ. 

Για τους συνταξιούχους εφαρμόζονται ανάλογα οι δια¬ 
τάξεις του άρθρου 19του Ν. 2434/1996 (Φ.Ε.Κ. 188 Α'). 

3. Ο χρόνος ασφάλισης στον Κλάδο που συγχωνεύεται, 
συμπεριλαμβανομένου και αυτού που με βάση τις διατά¬ 
ξεις του Καταστατικού του έχει αναγνωρισθεί ή προσμε- 
τρηθεί από προϋπηρεσία ή άλλη αιτία, θεωρείται ως χρό¬ 
νος ασφάλισης στο Ι.Κ.Α.-Τ.Ε.Α.Μ. 

4. Η ασφαλιστική σχέση των ασφαλισμένων του Κλά¬ 
δου, από τη συγχώνευση και μετά, διέπεται από τις δια¬ 
τάξεις του ιδρυτικού νόμου και του καταστατικού του 
I. Κ. Α.-Τ. Ε. Α. Μ.. Για τη θεμελίωση του συνταξιοδοτικού δι¬ 
καιώματος των ασφαλισμένων αυτών απαιτούνται οι πλή¬ 
ρεις χρονικές προϋποθέσεις του Ι.Κ.Α.-Τ.Ε.Α.Μ., όπως 
αυτές ορίζονται από τις σχετικές διατάξεις. 

5. Οι υφιστάμενες κατά τη δημοσίευση του παρόντος 
διατάξεις για την αναγνώριση και εξαγορά χρόνου ασφα¬ 
λίσεως του συγχωνευόμενου Κλάδου παραμένουν σε 
ισχύ, με την επιφύλαξη των διατάξεων των άρθρων 40 & 
47του Ν. 2084/1992. 

Άρθρο 2 

Το Ταμείο Επικουρικής Ασφάλισης Πρόνοιας και Ασθέ¬ 
νειας Εργαζομένων στα Λιμάνια (Τ.Ε.Α.Π.Α.Ε.Λ.) μετονο¬ 
μάζεται σε Ταμείο Προνοίας και Ασθένειας Εργαζομένων 
στα Λιμάνια (ΤΑ.Π.Α.Ε.Λ.) και διέπεται από τη νομοθεσία 
των Κλάδων Προνοίας και Ασθένειας του μετονομαζόμε¬ 
νου Ταμείου, όπως και από τις γενικές διατάξεις της νο¬ 
μοθεσίας αυτού που αναφέρονται στην οργάνωση καιλει- 

τουργία του, οι οποίες εξακολουθούν να ισχύουν μέχρι 
τροποποιήσεώς τους. 

Άρθρο 3 

Η ισχύς του Διατάγματος αυτού, αρχίζει από την πρώτη 
του επομένου μηνάς από τη δημοσίευσή του στην Εφη¬ 
μερίδα της Κυβερνήσεως. 

Στον Υφυπουργό Εργασίας και Κοινωνικών Ασφαλίσε¬ 
ων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 19 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ 
-Φ- 

(9) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 83 

Κύρωση και θέση σε ισχύ του 1ου Συμπληρώματος της 

Ελληνικής Φαρμακοποιίας έκδοση V. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α)ΤουΝ.Δ. 1011/71 άρθρο 1,4 και 5 «περί αναμορφώ- 
σεως της Ελληνικής Φαρμακοποιίας και εκδόσεως συ¬ 
μπληρωμάτων αυτής» (ΦΕΚ 204 Α'). 

β) Του άρθρου 3 παρ. 7του Ν. 1316/33 «Ίδρυση, Οργά¬ 
νωση και αρμοδιότητες του Εθνικού Οργανισμού Φαρμά¬ 
κων κ.λπ.» (ΦΕΚ 3 Α'), όπως αντικαταστάθηκε με το άρθρο 
24περ. Α'περ. 1 του Ν. 1579/35 (ΦΕΚ217/Α'), καθώς και 
τις διατάξεις του άρθρου 8 παρ. 1,2 και 5 του ιδίου νόμου. 

γ) Του Ν. 1425/84 «Κύρωση της σύμβασης για την εκ¬ 
πόνηση Ευρωπαϊκής Φαρμακοποιίας και άλλες διατά¬ 
ξεις» (ΦΕΚ 30Α'). 

δ) Το άρθρο 29Α του Ν. 1553/35 (ΦΕΚ 137/Α725.7.85) 
όπως προσετέθη με το άρθρο 27 του Ν. 2081/92 (ΦΕΚ 
154/Α792) και άρθρο 1 παρ. 2του Ν. 2469/97 (ΦΕΚ38/Α797). 

2. Το Π.Δ. 418/18.12.98 «Κύρωση και θέση σε ισχύ της 
Ελληνικής Φαρμακοποιίας Έκδοση V» (ΦΕΚ 292/Α'). 

3. Την πράξη του Δ.Σ./ΕΟΦ αριθμ. 0-610/10/13.7.2000. 

4. Ότι από τις διατάξεις του παρόντος Π .Δ/τος προκαλεί- 
ται δαπάνη 12.500.000 δρχ. και έχει εγγράφει σχετική πί¬ 
στωση στον εγκεκριμένο προϋπολογισμό του Ε.Ο.Φ. οικο¬ 
νομικού έτους 2000 στονειδ. Φορέα4120 και ΚΑΕ4127για 
την αντιμετώπιση της σχετικής δαπάνης (σχετ. η υπ’ αριθμ. 
2137644/0094/5.6.2000 απόφαση Υπουργού Οικονομικών). 

5. Τη γνωμοδότηση αριθμ. 510/2000 του Συμβουλίου 
της Επικράτειας με πρόταση του Υπουργού Υγείας και 
Πρόνοιας, αποφασίζουμε: 

Άρθρο 1 

Κυρώνεται και τίθεται σε ισχύ το Ιο Συμπλήρωμα της 
Ελληνικής Φαρμακοποιίας, έκδοση V, που καταρτίσθηκε 
από τον Εθνικό Οργανισμό Φαρμάκων. 

Άρθρο 2 

Η ισχύς του Π.Δ/τος αρχίζει από της δημοσιεύσεώς 
στην Εφημερίδα της Κυβερνήσεως. 


Στον Υπουργό Υγείας και Πρόνοιας ανατίθεται η δημο¬ 
σίευση και εκτέλεση του παρόντος Προεδρικού Διατάγ¬ 
ματος. 

Αθήνα, 26 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-Φ- 

ΚΑΝΟΝΙΣΜΟΙ 

( 10 ) 

ΚΑΝΟΝΙΣΜΟΣ ΥΠ’ΑΡΙΘ. 147/2001 

Περί Συστάσεως και Λειτουργίας Νομικής Υπηρεσίας 
παρά τη Εκκλησία της Ελλάδος. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τας διατάξεις του άρθρου 4 περίπτ. ε' και 9 παραγρ. 
2 και 4 του Νόμου 590/1977 «Περί Καταστατικού Χάρτου 
της Εκκλησίας της Ελλάδος», 

2. Την ανάγκην νομικής προστασίας της Εκκλησίας της 
Ελλάδος και των Εκκλησιαστικών Νομικών Προσώπων και 
Οργανισμών Αυτής, ως και νομικής κατοχυρώσεως των 
αποφάσεων των εν γένει οργάνων Αυτής δια της συγκρο- 
τήσεως Νομικής Υπηρεσίας. 

3. Την από 8.3.2001 Απόφασιν Αυτής, ψηφίζει: 

Τον υπ’ αριθμ. 147/2001 Κανονισμόν, έχοντα ούτω: 


ΚΑΝΟΝΙΣΜΟΣ ΥΠ’ΑΡΙΘΜ. 147/2001 
«ΠΕΡΙ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΝΟΜΙΚΗΣ ΥΠΗΡΕΣΙΑΣ 
ΠΑΡΑ ΤΗ ΕΚΚΛΗΣΙΑ ΤΗΣ ΕΛΛΑΔΟΣ» 

Άρθρον1 

Ίδρυσις Νομικής Υπηρεσίας 

1. Ιδρύεται Νομική Υπηρεσία της Εκκλησίας της Ελλά¬ 
δος, υπαγομένη εις την Διαρκή Ιεράν Σύνοδον της Εκκλη¬ 
σίας της Ελλάδος. 

2. Αποστολή της Νομικής Υπηρεσίας είναι η νομική εξυ- 
πηρέτησις και υποστήριξις, ως και η παροχή πάσης φύ- 
σεως νομικών και δικηγορικών υπηρεσιών εις την Εκκλη¬ 
σίαν της Ελλάδος και εις εκκλησιαστικά νομικά πρόσωπα, 
με σκοπόν την διασφάλισιν των εννόμων συμφερόντων 
αυτών εις τας πάσης φύσεως δραστηριότητας και συ- 
ναλλαγάς των. 

Άρθρον 2 

Όργανα της Νομικής Υπηρεσίας 

Η Νομική Υπηρεσία αποτελείται από: α) την Διοικούσαν 
Επιτροπήν, β) το Νομικόν Συμβούλιον και γ) το Νομικόν 
Γραφείον, το οποίον περιλαμβάνει τον Προϊστάμενον και 
τους Δικηγόρους τούτου. 

Άρθρον 3 

Διοικούσα Επιτροπή 

1. Η Διοικούσα Επιτροπή της Νομικής Υπηρεσίας συ¬ 
γκροτείται από τον Μακαριώτατον Αρχιεπίσκοπον Αθη- 

νών και Πάσης Ελλάδος και δύο εν ενεργεία Μητροπολί- 
τας. 

2. Οι δύο Μητροπολίται ορίζονται μετά των αναπληρω¬ 
τών αυτών δια πράξεως του Μακαριωτάτου Αρχιεπισκό¬ 
που επί πενταετεί θητεία, δυναμένη να ανανεωθή. 

3. Δια της αυτής Πράξεως ορίζεται και ο αναπληρωτής 
του Αρχιεπισκόπου, ο οποίος πάντως πρέπει να προηγεί¬ 
ται κατά τα πρεσβεία των δύο ως άνω Μητροπολιτών. 

4. Γραμματεύς της Επιτροπής ορίζεται ο Αρχιγραμμα- 
τεύς της Ιεράς Συνόδου, αναπληρούμενος από τον νόμι¬ 
μον αναπληρωτήν του. 

Άρθρον 4 

Αρμοδιότητες και Λειτουργία της Διοικούσης Επιτροπής 

1. Η Διοικούσα Επιτροπή (Δ.Ε.) έχει τας ακολούθους 
αρμοδιότητας: 

α) Προτείνει εις την Δ.Ι.Σ. τον διορισμόν και την παύσιν 
του Προέδρου και των Μελών του Νομικού Συμβουλίου. 

β) Προτείνει εις την Δ.Ι.Σ. τον διορισμό και την παύση 
του Προϊσταμένου και των δικηγόρων του Νομικού Γρα¬ 
φείου. 

γ) Θεωρείτο Σχέδιοντου Κανονισμού περί Εσωτερικής 
Λειτουργίας της Νομικής Υπηρεσίας, το οποίον καταρτί¬ 
ζει το Νομικόν Συμβούλιον, το υποβάλλει δε προς έγκρι- 
σιν και ψήφισιν εις την Διαρκή Ιερόν Σύνοδον της Εκκλη¬ 
σίας της Ελλάδος. 

δ) Εποπτεύει, την εύρυθμον λειτουργίαν της Νομικής 
Υπηρεσίας, λαμβάνουσα όλα τα απαραίτητα προς τούτο 
μέτρα. 

2. Η Επιτροπή συνεδριάζει κατόπιν εγγράφου προ- 
σκλήσεωςτου Προέδρου αυτής, εις δε τας συνεδριάσεις 
δύναται να παρίσταται, άνευ ψήφου, οσάκις καλείται υπό 
του Προέδρου, ο Προϊστάμενος του Νομικού Γραφείου. 

Άρθρον 5 

Νομικόν Συμβούλιον 

1. Το Νομικόν Συμβούλιον αποτελείται από επτά (7) μέ¬ 
λη οριζόμενα υπό της Δ.Ι.Σ., επίτριετεί θητεία, δυναμένη 
να ανανεωθεί. Ως μέλη ορίζονται: εν ενεργεία ή ομότιμοι 
καθηγηταί νομικού μαθήματος ενός έκτωνΤμημάτων Νο- 
μικήςτηςΧώρας, επίτιμή ανώτατοιδικαστικοίλειτουργοί, 
ως και διακεκριμένοι δικηγόροι, με αρίστην επιστημονι¬ 
κήν κατάρτισιν και πενταετή τουλάχιστον θητείαν παρ’ Α- 
ρείω Π άγω. 

2. Εν έκτων μελών του Νομικού Συμβουλίου, οριζόμε- 
νον υπό της Δ.Ι.Σ. μετά του αναπληρωτού του, προεδρεύ¬ 
ει αυτού. Ο Πρόεδρος συντονίζει τας εργασίας του, υπό 
την έννοιαν ότι συγκαλεί τούτο, καθορίζει τους εισηγητάς 
και διευθύνει την συζήτησιν κατά τας συνεδριάσεις αυ¬ 
τού. 

3. Ως Γ ραμματεύς του Νομικού Συμβουλίου ορίζεται, 
υπό του Μακαριωτάτου Αρχιεπισκόπου, εκκλησιαστικός 
υπάλληλος, κληρικός ή λαϊκός, πάντως δε κάτοχος πτυχί¬ 
ου Νομικού Τμήματος ημεδαπού Πανεπιστημίου ή ομο- 
ταγούς αλλοδαπού Πανεπιστημίου. 

4. Εις τας συνεδριάσεις του Νομικού Συμβουλίου παρί- 
σταται, άνευ ψήφου, ο Προϊστάμενος του Νομικού Γρα¬ 
φείου. 

Άρθρον 6 

Αρμοδιότητες τον Νομικού Συμβουλίου 

1. Αι Αρμοδιότητες του Νομικού Συμβουλίου είναι αι 
ακόλουθοι: 


α) Γνωμοδοτεί επί οιουδήποτε νομικού ζητήματος φε- 
ρομένου ενώπιόντου, είτε υπό του Μακαριωτάτου Αρχιε¬ 
πισκόπου, είτε υπάτης Ιεράς Συνόδου, είτε υπάτου Προϊ¬ 
σταμένου του Νομικού Γ ραφείου. 

β) Καταρτίζει, εν συνεργασία μετά του Προϊσταμένου 
του Νομικού Γ ραφείου, το Σχέδιον του Κανονισμού περί 
Εσωτερικής Λειτουργίας της Νομικής Υπηρεσίας. 

2. Το Νομικόν Συμβούλιον ευρίσκεται εν απαρτία παρι- 
σταμένων του ημίσεος πλέον ενός των μελών αυτού, 
οπωσδήποτε όμως παρισταμένου του Προέδρου του ή 
του αναπληρωτού του. 

3. Εις τα μέλη του Νομικού Συμβουλίου, εφόσον αυτά 
έχουν την ιδιότητα του δικηγόρου, δύναται να ανατίθεται, 
δια κοινής αποφάσεως του Προέδρου αυτού και του 
Προϊσταμένου του Νομικού Γραφείου, η υποστήριξις 
υποθέσεωςτης Εκκλησίας ενώπιον Ανωτάτου Δικαστηρί¬ 
ου της χώρας ή Διεθνούς Δικαστηρίου. 

4. Εις τον Πρόεδρον και τα Μέλη του Νομικού Συμβου¬ 
λίου δύναται με απόφασιντης Δ.Ι.Σ. να χορηγούνται έξο¬ 
δα παραστάσεως ανά συνεδρίαν. 

Άρθρον 7 

Προϊστάμενος του Νομικού Γραφείου 

1. Ως Προϊστάμενος του Νομικού Γραφείου διορίζεται 
υπό της Δ.Ι.Σ., Δικηγόρος με αρίστην επιστημονικήν κα- 
τάρτισιν, δικαστηριακήν εμπειρίαν και δεκαετή τουλάχι¬ 
στον θητείαν παρ’ Αρείω Πάγω. 

2.0 Προϊστάμενοςτου Νομικού Γ ραφείου έχει τας εξής 
αρμοδιότητας: 

α) Προΐσταται του Νομικού Γ ραφείου και υπό την ιδιό¬ 
τητά του αυτήν παρακολουθεί τους Δικηγόρους της Εκ¬ 
κλησίας εις το έργον των, αναθέτει εις αυτούς τον χειρι¬ 
σμόν των νομικών υποθέσεων της Εκκλησίας της Ελλά¬ 
δος, συντονίζει και κατευθύνει τους ανωτέρω 
Δικηγόρους κατά τον χειρισμόν των εις αυτούς ανατεθει- 
σών υποθέσεων, ελέγχει την πορείαν των υποθέσεων και 
εποπτεύει την ομαλήν διεξαγωγήν των εργασιών του Νο¬ 
μικού Γραφείου, αξιολογεί την απόδοσιν και ικανότητα 
των δικηγόρων του Νομικού Γραφείου, εισηγούμενος 
σχετικώς προς την Διοικούσαν Επιτροπήν. 

β) Αποφασίζει περί ασκήσεως Προσφυγών ή Αγωγών εκ 
μέρους της Εκκλησίας δια την προστασίαν των δικαιωμά¬ 
των αυτής. 

γ) Προτείνει την παραπομπήν εις το Νομικόν Συμβού¬ 
λιον προς μελέτην νομικών ζητημάτων, τα οποία χρήζουν, 
κατά την κρίσιν του - λόγω σπουδαιότητος ή δυσχερείας 
- ειδικής μελέτης και αντιμετωπίσεως. 

δ) Υποβάλλει ετησίως έκθεσιν εις την Δ.Ι.Σ. περί της πο¬ 
ρείας και των αποτελεσμάτων των σημαντικών δια την Εκ¬ 
κλησίαν δικών. 

ε) Εκπροσωπεί την Εκκλησίαν της Ελλάδος και τα λοιπά 
Εκκλησιαστικά Νομικά πρόσωπα ενώπιον παντός εθνικού 
ή Διεθνούς Δικαστηρίου, αυτοπροσώπως ή δια των Δικη¬ 
γόρων του Νομικού Γ ραφείου, όταν τούτο τους ανατίθε¬ 
ται. 

Η σχέσις εμμίσθου εντολής του Προϊσταμένου του Νο¬ 
μικού Γ ραφείου μετά της Εκκλησίας της Ελλάδος λύεται 
δια παραιτήσεως ή καταγγελίας ένεκα σπουδαίου λό¬ 
γου. Ως σπουδαίος λόγος θεωρείται ιδία η επίδειξις 
ανάρμοστου συμπεριφοράς, οιαδήποτε ενέργεια θίγου- 
σατο κύρος της Εκκλησίας, η επιστημονική ανεπάρκεια, 
η πλημμελής εκτέλεσις των καθηκόντων και η εκ δόλου 
πρόκλησις ζημίας εις την Εκκλησίαν της Ελλάδος. Την 

καταγγελίαν ενεργεί η Δ.Ι.Σ. προτάσει της Διοικούσης 
Επιτροπής. 

Άρθρον 8 

Δικηγόροι 

1. Οι δικηγόροι του Νομικού Γραφείου προσλαμβάνο¬ 
νται με σχέσιν εμμίσθου εντολής επί παγία αντιμισθία δια 
Πράξεως της Δ.Ι.Σ. τη προτάσει της Διοικούσης Επιτρο¬ 
πής, κατόπιν σχετικής εισηγήσεως του Νομικού Συμβου¬ 
λίου και του Προϊσταμένου του Νομικού Γραφείου. 

2. Οι δικηγόροι παρέχουν τας υπηρεσίας των, συμφώ- 
νως προς τας οδηγίας του Προϊσταμένου του Νομικού 
Γραφείου, καθ’ όλας τας εργασίμους ημέρας, αλλά και 
πέραν αυτών οποτεδήποτε, εφόσον παραστή σχετική 
ανάγκη. 

3. Δια την λύσιν της σχέσεως εμμίσθου εντολής των δι¬ 
κηγόρων ισχύουντα οριζόμενα εις το άρθρον 7 παρ. 3 του 
παρόντος. 

4. Δια πράξεως της Διοικούσης Επιτροπής, κατόπιν 
ητιολογημένης εισηγήσεως του Νομικού Συμβουλίου και 
του Προϊσταμένου του Νομικού Γραφείου, δύναται να 
ανατίθεται ο χειρισμός συγκεκριμένων υποθέσεων, ιδία 
εκείνων αι οποίαι παρουσιάζουν ιδιαιτέρας δυσχερείας ή 
έχουν σημαντικόν αντικείμενον, εις Δικηγόρους εκτός 
του Νομικού Γραφείου. 

5. Οι ήδη υφ’ οιανδήποτε σχέσιν εργασίας υπηρετούντες 
παρά τη Ιερά Συνόδω Δικηγόροι, άμα τη δημοσιεύσει του 
παρόντος υπάγονται εφ’ εξής εις το Νομικόν Γραφείον. 

Άρθρον 9 
Γενικαί διατάξεις 

1. Ο παρών Κανονισμός διέπει τας σχέσεις της Εκκλη¬ 
σίας της Ελλάδος μετά των δικηγόρων αυτής, εφαρμοζό¬ 


μενος παραλλήλως προς τον Κώδικα των δικηγόρων και 
την λοιπήν σχετικήν νομοθεσίαν. 

2. Παν έτερον ζήτημα, αφορών εις την οργάνωσιν και 
λειτουργίαν της Νομικής Υπηρεσίας της Εκκλησίας της 
Ελλάδος και μη καθοριζόμενον δια του παρόντος Κανονι¬ 
σμού ή του Κανονισμού Εσωτερικής Λειτουργίας της Νο¬ 
μικής Υπηρεσίας, ρυθμίζεται δια Πράξεως της Διοικού- 
σης Επιτροπής μετά γνώμην του Νομικού Συμβουλίου. 

Η ισχύς του παρόντος Κανονισμού άρχεται απάτης δη- 
μοσιεύσεώς του δια της Εφημερίδος της Κυβερνήσεως 
και του Περιοδικού «ΕΚΚΛΗΣΙΑ». 

4. Καταργούνται από της ισχύος του παρόντος αι δια¬ 
τάξεις του Κανονισμού, υπ’ αριθμ. 117/1999, του άρθρου 
8του Κανονισμού υπ’ αριθμ. 12/1980, των άρθρων 15, 31 
παράγρ.2,33παράγρ.3,35παράγρ. 1 και3 και39του Κα¬ 
νονισμού 14/1981, ως και πάσα διάταξις αντικειμένη εις 
τον παρόντα Κανονισμόν. 

Άρθρον 10 
Κάλυψις δαπάνης 

Από τας διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού της Εκκλη¬ 
σίας της Ελλάδος, το ύψος της οποίας δεν δύναται να 
προσδιορισθή. 

Αθήναι, 8 Μαρτίου 2001 
Ο Πρόεδρος 

1- Ο Αθηνών ΧΡΙΣΤΟΔΟΥΛΟΣ 

Ο Αρχιγραμματεύς 
Τ Αρχιμ. ΘΕΟΛΟΓΟΣ ΑΠΟΣΤΟΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




